b'\n_START_ARTICLE_\nGlobalizare\n_START_SECTION_\nGlobalizarea\n_START_PARAGRAPH_\nNu exist\xc4\x83 o defini\xc8\x9bie a globaliz\xc4\x83rii \xc3\xaentr-o form\xc4\x83 universal acceptat\xc4\x83 \xc8\x99i probabil, nici definitiv\xc4\x83. Motivul rezid\xc4\x83 \xc3\xaen faptul c\xc4\x83 globalizarea subinclude o multitudine de procese complexe cu o dinamic\xc4\x83 variabil\xc4\x83 ating\xc3\xa2nd domenii diverse ale unei societ\xc4\x83\xc8\x9bi. Ea poate fi un fenomen, o ideologie, o strategie, sau toate la un loc._NEWLINE_Globalizarea este termenul modern folosit la descrierea schimb\xc4\x83rilor \xc3\xaen societ\xc4\x83\xc8\x9bi \xc8\x99i \xc3\xaen economia mondial\xc4\x83, care rezult\xc4\x83 din comer\xc8\x9bul interna\xc8\x9bional extrem de crescut \xc8\x99i din schimburi culturale. Descrie cre\xc8\x99terea comer\xc8\x9bului \xc8\x99i a investi\xc8\x9biilor datorit\xc4\x83 c\xc4\x83derii barierelor \xc8\x99i interdependen\xc8\x9bei dintre state. \xc3\x8en context economic, este des \xc3\xaent\xc3\xa2lnit\xc4\x83 referirea, aproape exclusiv\xc4\x83, la efectele comer\xc8\x9bului \xc8\x99i, \xc3\xaen particular, la liberalizarea comer\xc8\x9bului sau la liberul schimb._NEWLINE_Haosul cu care ne confrunt\xc4\x83m ast\xc4\x83zi deriv\xc4\x83 din faptul c\xc4\x83, pornind de la dezvoltarea tehnologic\xc4\x83 \xc8\x99i economic\xc4\x83(care nu ar fi fost posibile f\xc4\x83r\xc4\x83 sus\xc8\x9binerea dezvolt\xc4\x83rii intelectualilor europeni, \xc3\xaen special), un num\xc4\x83r important al activit\xc4\x83\xc8\x9bilor umanit\xc4\x83\xc8\x9bii se situeaz\xc4\x83 pe o scal\xc4\x83 \xc8\x99i un orizont at\xc3\xa2t de mari, \xc3\xaenc\xc3\xa2t au dep\xc4\x83\xc8\x99it grani\xc8\x9bele na\xc8\x9bionale, \xc3\xaen limitele c\xc4\x83rora statele suverane \xc3\xae\xc8\x99i exercit\xc4\x83 dreptul la guvernare. Acest fenomen a fost denumit globalizare, un termen care ascunde mai multe dec\xc3\xa2t las\xc4\x83 s\xc4\x83 se \xc3\xaen\xc8\x9beleag\xc4\x83. Pe m\xc4\x83sur\xc4\x83 ce domeniul activit\xc4\x83\xc8\x9bilor umane se extinde dincolo de reglement\xc4\x83rile statului-na\xc8\x9biune, legalitatea \xc8\x99i regulile au devenit prea str\xc3\xa2mte._NEWLINE_Noii juc\xc4\x83tori au trebuit s\xc4\x83 fac\xc4\x83 fa\xc8\x9b\xc4\x83 provoc\xc4\x83rii iscate de guvernarea de tip monopol; au ap\xc4\x83rut corpora\xc8\x9biile multina\xc8\x9bionale, pie\xc8\x9bele financiare globale, organiza\xc8\x9biile non-guvernamentale, dar \xc8\x99i organiza\xc8\x9bii criminale \xc8\x99i re\xc8\x9bele teroriste interna\xc8\x9bionale._NEWLINE_Activitatea acestor noi juc\xc4\x83tori nu este acoperit\xc4\x83 de legile interna\xc8\x9bionale, care se bazeaz\xc4\x83 pe \xc3\xaen\xc8\x9belegeri formale \xc3\xaentre statele-na\xc8\x9biune, pentru c\xc4\x83 acestea nu au fost capabile p\xc3\xa2n\xc4\x83 acum s\xc4\x83 g\xc4\x83seasc\xc4\x83 un teren comun pentru \xc3\xaen\xc8\x9belegeri care vizeaz\xc4\x83 problema globaliz\xc4\x83rii._NEWLINE_\xc3\x8entre 1910 \xc8\x99i 1950 o serie de schimb\xc4\x83ri economice \xc8\x99i politice au redus dramatic volumul \xc8\x99i importan\xc8\x9ba fluxurilor comerciale interna\xc8\x9bionale. Dar, \xc3\xaencep\xc3\xa2nd cu Primul R\xc4\x83zboi Mondial \xc8\x99i continu\xc3\xa2nd cu cel de-al Doilea R\xc4\x83zboi Mondial, c\xc3\xa2nd au fost create FMI \xc8\x99i GATT, trendurile s-au inversat. \xc3\x8en mediul de dup\xc4\x83 cel de-al Doilea R\xc4\x83zboi Mondial, stimulat de c\xc4\x83tre institu\xc8\x9bii economice interna\xc8\x9bionale \xc8\x99i programe de reconstruc\xc8\x9bie \xc8\x99i dezvoltare, comer\xc8\x9bul interna\xc8\x9bional a crescut brusc. \xc3\x8encep\xc3\xa2nd cu anii \xe2\x80\x9970 efectele acestui tip de comer\xc8\x9b deveneau mult mai vizibile at\xc3\xa2t \xc3\xaen privin\xc8\x9ba beneficiilor, c\xc3\xa2t \xc8\x99i ca efecte distrug\xc4\x83toare._NEWLINE_Chiar dac\xc4\x83 aceste trei aspecte sunt \xc3\xaentre\xc8\x9besute, este util s\xc4\x83 distingem efectele globaliz\xc4\x83rii \xc3\xaen fiecare din mediile economice, politice \xc8\x99i culturale. Alt aspect cheie al globaliz\xc4\x83rii este schimbarea \xc3\xaen tehnologie \xc8\x99i inova\xc8\x9bie, \xc3\xaen special \xc3\xaen sectoarele transporturilor \xc8\x99i telecomunica\xc8\x9biilor, despre care se crede c\xc4\x83 au ajutat la crearea satului global primordial. Mondializarea este o mi\xc8\x99care mondial\xc4\x83 care nu include liberalizarea. Mondializarea este mai mult declararea unui teritoriu specific \xe2\x80\x93 un ora\xc8\x99, un municipiu, un stat, de exemplu \xe2\x80\x93 ca teritoriu interna\xc8\x9bional, mondial, cu responsabilit\xc4\x83\xc8\x9bi \xc8\x99i drepturi la scar\xc4\x83 interna\xc8\x9bional\xc4\x83.\n_START_SECTION_\nTipuri de globalizare\n_START_PARAGRAPH_\nRedus\xc4\x83 la conceptele economice, se poate spune c\xc4\x83 globalizarea contrasteaz\xc4\x83 cu na\xc8\x9bionalismul economic \xc8\x99i cu protec\xc8\x9bionismul. Este \xc3\xaenrudit\xc4\x83 cu economia de pia\xc8\x9b\xc4\x83 liber\xc4\x83 \xc8\x99i neo-liberalismul._NEWLINE_\xc3\x8emparte o parte din caracteristici cu interna\xc8\x9bionalizarea \xc8\x99i este, deseori, interschimbabil\xc4\x83, chiar dac\xc4\x83 unii prefer\xc4\x83 s\xc4\x83 foloseasc\xc4\x83 termenul de globalizare pentru l\xc4\x83rgirea g\xc4\x83urilor din grani\xc8\x9bele na\xc8\x9bionale sau statale._NEWLINE_Formarea satului global \xe2\x80\x93 o mai mare apropiere \xc3\xaentre diferite p\xc4\x83r\xc8\x9bi ale lumii odat\xc4\x83  cu cre\xc8\x99terea posibilit\xc4\x83\xc8\x9bilor de schimburi personale, \xc3\xaen\xc8\x9belegere mutual\xc4\x83 \xc8\x99i prietenie \xc3\xaentre cet\xc4\x83\xc8\x9beni \xe2\x80\x9cinterna\xc8\x9bionali\xe2\x80\x9d, \xc8\x99i crearea civiliza\xc8\x9biei globale._NEWLINE_Globalizarea economic\xc4\x83 \xe2\x80\x93 patru aspecte se refer\xc4\x83 la globalizarea economic\xc4\x83 ce indic\xc4\x83 patru tipuri de fluxuri peste grani\xc8\x9be, \xc8\x99i anume: fluxuri de bunuri/servicii; de exemplu, liber schimb; fluxuri de persoane (migra\xc8\x9bia), de capital \xc8\x99i de tehnologie. O consecin\xc8\x9b\xc4\x83 a globaliz\xc4\x83rii economice este \xc3\xaembun\xc4\x83t\xc4\x83\xc8\x9birea rela\xc8\x9biilor dintre dezvoltatorii aceleia\xc8\x99i industrii din diferite p\xc4\x83r\xc8\x9bi ale lumii (globalizarea unei industrii),  dar \xc8\x99i o erodare a suveranit\xc4\x83\xc8\x9bii na\xc8\x9bionale asupra sferei economice. FMI-ul define\xc8\x99te globalizarea ca \xc8\x99i \xe2\x80\x9ccre\xc8\x99terea \xc3\xaen interdependen\xc8\x9ba economic\xc4\x83 a \xc8\x9b\xc4\x83rilor din \xc3\xaentreaga lume, prin cre\xc8\x99terea volumului \xc8\x99i a variet\xc4\x83\xc8\x9bii tranzac\xc8\x9biilor de bunuri \xc8\x99i servicii peste grani\xc8\x9be, fluxul de capital interna\xc8\x9bional mult mai liber \xc8\x99i mai rapid, dar \xc8\x99i o difuziune mai larg\xc4\x83 a tehnologiei.\xe2\x80\x9d(FMI, World Economic Outlook, mai 1997). Banca Mondial\xc4\x83 define\xc8\x99te globalizarea ca \xe2\x80\x9cLibertatea \xc8\x99i capacitatea indivizilor \xc8\x99i a firmelor de a ini\xc8\x9bia tranzac\xc8\x9bii economice voluntare cu reziden\xc8\x9bi ai altor \xc8\x9b\xc4\x83ri\xe2\x80\x9d._NEWLINE_\xc3\x8en Management, globalizarea este un termen de marketing sau de strategie care se refer\xc4\x83 la apari\xc8\x9bia unor pie\xc8\x9be interna\xc8\x9bionale pentru bunuri de consum caracterizate de nevoi \xc8\x99i gusturi similare ale clien\xc8\x9bilor, reu\xc8\x99ind astfel, de exemplu, s\xc4\x83 v\xc3\xa2nd\xc4\x83 acelea\xc8\x99i ma\xc8\x99ini sau s\xc4\x83punuri sau produse alimentare prin campanii de publicitate similare, unor persoane ce apar\xc8\x9bin unor culturi diferite. Aceast\xc4\x83 uzan\xc8\x9b\xc4\x83 contrasteaz\xc4\x83 cu interna\xc8\x9bionalizarea, care descrie activit\xc4\x83\xc8\x9bile companiilor multina\xc8\x9bionale ori \xc3\xaen instrumente financiare, m\xc4\x83rfuri, ori \xc3\xaen produse care sunt exclusiv destinate pie\xc8\x9belor locale._NEWLINE_\xc3\x8en domeniul software, globalizarea este termenul tehnic ce combin\xc4\x83 procesele de interna\xc8\x9bionalizare \xc8\x99i localizare._NEWLINE_Efectele negative asupra companiilor multina\xc8\x9bionale axate pe profit \xe2\x80\x93 folosirea unor metode legale \xc8\x99i financiare sofisticate de a atinge limitele legilor \xc8\x99i standardelor locale pentru a controla balan\xc8\x9ba dintre munc\xc4\x83 \xc8\x99i servicii ale unor regiuni inegal dezvoltate \xc8\x99i a le \xc3\xaentoarce \xc3\xaempotriva lor._NEWLINE_R\xc4\x83sp\xc3\xa2ndirea capitalismului din \xc8\x9b\xc4\x83rile dezvoltate c\xc4\x83tre \xc8\x9b\xc4\x83rile \xc3\xaen curs de dezvoltare._NEWLINE_\xe2\x80\x9cConceptul de Globalizare se refer\xc4\x83 la mic\xc8\x99orarea lumii \xc8\x99i la m\xc4\x83rirea gradului de con\xc8\x99tientizare a lumii ca un \xc3\xaentreg\xe2\x80\x9d \xe2\x80\x93 Roland Robertson. DA NA\n_START_SECTION_\nIstorie\n_START_PARAGRAPH_\nAt\xc3\xa2ta timp c\xc3\xa2t lumea are, \xc3\xaen acela\xc8\x99i timp, \xc3\xaen\xc8\x9belesuri tehnice \xc8\x99i politice, grupuri diferite vor avea istorii diferite ale globaliz\xc4\x83rii. De altfel, \xc3\xaen termeni generali, folosi\xc8\x9bi \xc3\xaen economie \xc8\x99i economie politic\xc4\x83, este o istorie a cre\xc8\x99terii comer\xc8\x9bului inter-statal bazat pe institu\xc8\x9bii stabile ce autorizeaz\xc4\x83 firme din diferite state s\xc4\x83 schimbe mai u\xc8\x99or bunuri._NEWLINE_Termenul de liberalizare este o combina\xc8\x9bie \xc3\xaentre teoria economic\xc4\x83 a liberului schimb \xc8\x99i \xc3\xaendep\xc4\x83rtarea barierelor \xc3\xaen care se mi\xc8\x99c\xc4\x83 bunurile. Aceasta a dus la cre\xc8\x99terea specializ\xc4\x83rii \xc8\x9b\xc4\x83rilor \xc3\xaen exporturi \xc8\x99i la presiuni care s\xc4\x83 termine o dat\xc4\x83 pentru totdeauna cu tarifele protec\xc8\x9bioniste \xc8\x99i a altor bariere \xc3\xaen fa\xc8\x9ba comer\xc8\x9bului._NEWLINE_Perioada liberaliz\xc4\x83rii \xc8\x99i cea \xc3\xaen care aurul definea standardul economic este, deseori, numit\xc4\x83 \xe2\x80\x9cPrima er\xc4\x83 a Globaliz\xc4\x83rii\xe2\x80\x9d. Bazat\xc4\x83 pe Pax Britannica \xc8\x99i pe schimbul de bunuri \xc3\xaen numerar, aceast\xc4\x83 er\xc4\x83 a crescut odat\xc4\x83 cu industrializarea. Baza teoretic\xc4\x83 a fost munca lui Ricardo \xc3\xaen Avantajul comparativ \xc8\x99i Legea general\xc4\x83 a echilibrului a lui Say. Cei doi sus\xc8\x9bineau c\xc4\x83 \xc8\x9b\xc4\x83rile vor face comer\xc8\x9b eficient \xc8\x99i c\xc4\x83 orice neajunsuri temporare \xc3\xaen cerere sau ofert\xc4\x83 se vor corecta automat. Instituirea standardului \xc3\xaen aur s-a realizat, treptat, \xc3\xaen \xc8\x9b\xc4\x83rile intens industrializate, \xc3\xaentre anii 1850 \xc8\x99i 1880._NEWLINE_\xe2\x80\x9cPrima er\xc4\x83 a Globaliz\xc4\x83rii\xe2\x80\x9d se crede c\xc4\x83 s-ar fi \xc3\xaemp\xc4\x83r\xc8\x9bit \xc3\xaen etape odat\xc4\x83 cu Primul R\xc4\x83zboi Mondial \xc8\x99i, apoi, c\xc4\x83z\xc3\xa2nd sub criza standardului \xc3\xaen aur, spre sf\xc3\xa2r\xc8\x99itul anilor \xe2\x80\x9920 \xc8\x99i \xc3\xaenceputul anilor \xe2\x80\x9930. \xc8\x9a\xc4\x83rile ce \xc3\xaencepuser\xc4\x83 s\xc4\x83 \xc3\xaembr\xc4\x83\xc8\x9bi\xc8\x99eze era globaliz\xc4\x83rii, incluz\xc3\xa2nd nucleul european, c\xc3\xa2teva state de la marginea Europei \xc8\x99i c\xc3\xa2teva l\xc4\x83stare europene din cele dou\xc4\x83 Americi \xc8\x99i Oceania prosperau. Inegalitatea dintre acele state disp\xc4\x83rea \xc3\xaen timp ce bunurile, capitalul \xc8\x99i for\xc8\x9ba de munc\xc4\x83 formau, \xc3\xaen mod excep\xc8\x9bional, fluxuri libere \xc3\xaentre state._NEWLINE_Globalizarea \xc3\xaen perioada de dup\xc4\x83 cel de-al Doilea R\xc4\x83zboi Mondial a fost condus\xc4\x83 prin runde de negocieri \xc3\xaen prima faz\xc4\x83 sub auspiciile GATT, ce a dus la mai multe \xc3\xaen\xc8\x9belegeri \xc3\xaen \xc3\xaendep\xc4\x83rtarea restric\xc8\x9biilor asupra liberului schimb. Runda Uruguay a dus la semnarea unui tratat prin care se creeaz\xc4\x83 Organiza\xc8\x9bia Mondial\xc4\x83 a Comer\xc8\x9bului (WTO), cu  rolul de a media dispute comerciale. Alte acorduri comerciale bilaterale, inclusiv sec\xc8\x9biuni ale Tratatului de la Mastricht \xc8\x99i NAFTA, au fost, de asemenea, semnate cu scopul de a reduce tarifele vamale \xc8\x99i barierele comerciale._NEWLINE_Exist\xc4\x83 \xc8\x99i un aer de scepticism fa\xc8\x9b\xc4\x83 de procesele economice globale \xc8\x99i optimism fa\xc8\x9b\xc4\x83 de posibilit\xc4\x83\xc8\x9bile de control ale economiei interna\xc8\x9bionale \xc8\x99i fa\xc8\x9b\xc4\x83 de viabilitatea strategiilor politice na\xc8\x9bionale. Un efect deosebit de important al conceptului de globalizare a fost paralizarea strategiilor na\xc8\x9bionale de reform\xc4\x83 radical\xc4\x83, fiind privite ca imposibil de realizat din punct de vedere ra\xc8\x9bional \xc8\x99i al evolu\xc8\x9biilor pie\xc8\x9belor interna\xc8\x9bionale.'